Bevillingsnævnet i Aalborg har på det seneste møde besluttet at diskoteket Dansebaren i Jomfru Ane Gade og Mundgott Brasserie på Toldbod Plads mister deres bevilling. - Det er korrekt, at de ikke mere har bevilling, fordi de ikke lever op til de krav, der er i forbindelse med bevillinger. Mere kan jeg ikke sige om den sag, siger Rasmus Brask (Soc.dem.), der er medlem af Bevillingsnævnet. Årsagen er, at begge restaurationer har skiftet ejere, og de nye ejere har ikke fået en ny bevilling. I følge formand for  bevillingsnævnet, Henning G. Jensen,  er det ulovligt, at restaurationerne har kørt på den tidligere ejers licens i to måneder, og fortæller til TV2/NORD, at ejerne nu vil modtage en skriftlig redegørelse, hvor det blive yderligere uddybet, hvorfor de ikke har fået bevilling.

Referat:
Både diskoteket Dansebaren i Jomfru Ane Gade og Mundgott Brasserie på Toldbod Plads i Aalborg har mistet bevillingen med øjeblikkelig virkning.